ปรับสภาพทางเท้าชั่วคราวให้สามารถเดินสัญจรได้แล้ว โดยจะมีการซ่อมถาวรเมื่อมีการวางท่อแล้วเสร็จ
ช่วงนี้ถนนสุทธิสารวินิจฉัย จากแยกสะพานควายถึงวิภาวดี มีการเปลี่ยนท่อประปา (โดยการประปานครหลวง) และทำฟุตบาทใหม่ (โดยกรุงเทพมหานคร)  วันนี้ 23 ก.ค. 2566 เวลาเกือบ 18.00 น. ฝนกำลังตก ผมเดินกางร่มจากคอนโดเพื่อจะไปหามื้อเย็นกินแถวสี่แยกสะพานควาย กำลังเดินตรงฟุตบาทระหว่างซอยอินทามระ 1 กับอินทามระ 1/1 ข้างหน้าผมไกลๆ มีฝรั่งสองคนเดินอยู่ ผมเห็นคนงานผู้หญิงชี้ให้ฝรั่งเดินหลบลงบนถนน เข้าใจว่าฟุตบาทตรงนั้นคงกำลังทำอะไรอยู่ ผมก็เลยจะหลบออกบ้าง  แต่พอเท้าผมเหยียบลงบนพื้นถนนข้างฟุตบาทเท่านั้นแหละ ผมลื่นล้มทันที มือขวาที่ถือร่มอยู่กระแทกพื้น โทรศัพท์มือถือที่อยู่ในกระเป๋าเสื้อหล่นกระแทกถนน ผมลุกขึ้นมาแล้วเห็นเลือดออกบริเวณนิ้วนางกับนิ้วก้อย กางเกงเปียก ถุงผ้าเปียก รองเท้าแตะเลอะปูน  สาเหตุที่ลื่นล้มเป็นเพราะคนงานเพิ่งเทปูนตรงริมถนนที่ติดกับขอบฟุตบาท แล้วผมไม่รู้ว่านั่นคือปูนยังไม่แห้ง พอเท้าเหยียบลงไปเต็มๆ ก็เลยจมและลื่น สภาพหน้างานตอนนั้น มีกรวยกั้นบนถนนไม่ให้รถล้ำเข้ามา แต่ไม่มีราวหรือเชือกกั้นไม่ให้คนเดินฟุตบาทเหยียบลงไป  ผมไม่ได้ถ่ายรูปตรงจุดเกิดเหตุไว้ แต่ขอถ่ายรูปฝาท่อระบายน้ำบริเวณหน้าคอนโดผมให้ดู เห็นช่องว่างระหว่างฝาท่อกับขอบฟุตบาทมั้ย วันก่อนมีไม้สองชิ้นวางปิดช่องไว้อยู่ ตอนนี้หายไปแล้ว คาดว่าคงเพราะฝนตกหนักเมื่อคืน คุณคิดว่าจะมีเหตุการณ์ที่ใครเหยียบฝาท่อตรงนี้แล้วตกลงไปมั้ย?  วิธีป้องกันอุบัติเหตุแบบนี้ คือการกั้นเชือกหรือเทปเพื่อบอกแนวให้คนเดินฟุตบาทรู้ว่าจุดไหนเดินได้ จุดไหนห้ามเดิน
ดำเนินการได้รวดเร็วดีครับ